CELEX: 62011TN0265
Language: sk
Date: 2011-05-19 00:00:00
Title: Vec T-265/11: Žaloba podaná 19. mája 2011 — Elmaghraby/Rada

23.7.2011   
            
            
               SK
            
            
               Úradný vestník Európskej únie
            
            
               C 219/19
            
         Žaloba podaná 19. mája 2011 — Elmaghraby/Rada
   (Vec T-265/11)
   2011/C 219/30
   Jazyk konania: angličtina
   
      Účastníci konania
   
   
      Žalobca: Ahmed Alaeldin Amin Abdelmaksoud Elmaghraby (Káhira, Egypt) [v zastúpení: D. Pannick, QC (Queen’s Counsel), R. Lööf, barrister, a M. O’Kane, solicitor]
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady 2011/172/SZBP z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 76, s. 63) v rozsahu, v akom sa vzťahuje na žalobcu,
            
         
               —
            
            
               zrušil nariadenie Rady (EÚ) č. 270/2011 z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 76, s. 4), ktorým sa vykonáva rozhodnutie Rady 2011/172/SZBP, v rozsahu, v akom sa vzťahuje na žalobcu,
            
         
               —
            
            
               zaviazal žalovanú na náhradu škody vo výške 5 000 eur a
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobca uvádza štyri žalobné dôvody:
   
               1.
            
            
               Prvý žalobný dôvod je založený na tvrdení, že článok 29 ZEÚ predstavuje nesprávny a/alebo nedostatočný právny základ na prijatie rozhodnutia Rady 2011/172/SZBP, keďže:
               
                           —
                        
                        
                           uvedené rozhodnutie nesleduje cieľ zahraničnej politiky,
                        
                     
                           —
                        
                        
                           prijatie tohto rozhodnutia [a nariadenia Rady (EÚ) č. 270/2011] predstavuje zneužitie právomoci a
                        
                     
                           —
                        
                        
                           zápis žalobcu do prílohy rozhodnutia Rady 2011/172/SZBP (a príslušného nariadenia) je nelogické.
                        
                     
         
               2.
            
            
               Druhý žalobný dôvod je založený na tom, že zaradenie žalobcu do rozsahu pôsobnosti rozhodnutia Rady 2011/172/SZBP a nariadenia Rady (EÚ) č. 270/2011 porušuje jeho právo na účinnú súdnu ochranu.
            
         
               3.
            
            
               Tretí žalobný dôvod je založený na tom, že zaradenie žalobcu do rozsahu pôsobnosti rozhodnutia Rady 2011/172/SZBP a nariadenia Rady (EÚ) č. 270/2011 porušuje zásadu proporcionality.
            
         
               4.
            
            
               Podľa štvrtého žalobného dôvodu žalobca utrpel škodu ako priamy následok prijatia rozhodnutia Rady 2011/172/SZBP a nariadenia Rady (EÚ) č. 270/2011 a Únia je povinná mu ju nahradiť.